CELEX: 62014CN0121
Language: lt
Date: 2014-03-12 00:00:00
Title: Byla C-121/14: 2014 m. kovo 12 d. pareikštas ieškinys byloje Jungtinė Didžiosios Britanijos ir Šiaurės Airijos Karalystė/Europos Parlamentas, Europos Sąjungos Taryba

5.5.2014   
            
            
               LT
            
            
               Europos Sąjungos oficialusis leidinys
            
            
               C 135/28
            
         2014 m. kovo 12 d. pareikštas ieškinys byloje Jungtinė Didžiosios Britanijos ir Šiaurės Airijos Karalystė/Europos Parlamentas, Europos Sąjungos Taryba
   
   (Byla C-121/14)
   2014/C 135/33
   Proceso kalba: anglų
   
      Šalys
   
   
      Ieškovė: Jungtinė Didžiosios Britanijos ir Šiaurės Airijos Karalystė, atstovaujama M. Holt, baristerės D.J. Rhee
   
      Atsakovai: Europos Parlamentas, Europos Sąjungos Taryba
   
      Ieškovės reikalavimai
   
   
               —
            
            
               panaikinti 2013 m. gruodžio 11 d. Europos Parlamento ir Tarybos reglamento (ES) Nr. 1316/2013 (1), kuriuo sukuriama Europos infrastruktūros tinklų priemonė ir iš dalies keičiamas Reglamentas (ES) Nr. 913/2010 bei panaikinami reglamentai (EB) Nr. 680/2007 ir (EB) Nr. 67/2010, 29 straipsnį ir II priedą tiek, kiek jais už Londono pratęsiamas koridorius, kuris pradiniame Reglamento (ES) Nr. 913/2010 priede buvo numatytas kaip 2 koridorius (šiuo metu vadinamas koridoriumi Šiaurės jūra–Viduržemio jūra), ir
            
         
               —
            
            
               priteisti iš Europos Parlamento ir Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ginčijamo teisės akto dalimis, kurias prašoma panaikinti, iš dalies keičiamas 2010 m. rugsėjo 22 d. Europos Parlamento ir Tarybos reglamentas (ES) Nr. 913/2010 (2) dėl konkurencingo krovinių vežimo Europos geležinkeliais tinklo, šio reglamento priede numatytus „pradinių krovinių vežimo koridorius“ pakeičiant patikslintu „pradinių krovinių vežimo koridorių“ sąrašu, pateiktu ginčijamo teisės akto II priede.
   Atlikus šį pakeitimą, be kita ko, reikalaujama, kad Jungtinė Karalystė dalyvautų kuriant krovinių vežimo koridorių „Šiaurės jūra–Viduržemio jūra“, ir jai nustatyta pareiga iki 2016 m. lapkričio 10 d. sukurti maršrutus tarp kitų į koridorių patenkančių valstybių narių ir Londono, o iki 2018 m. lapkričio 20 d. – maršrutus iš Londono į Glazgą, Edinburgą, Sautamptoną ir Filikstou. Jungtinė Karalystė nepritarė tokiam atitinkamo pradinio koridoriaus, numatyto Reglamente (ES) Nr. 913/2010, pratęsimui.
   Todėl Jungtinė Karalystė siekia apginti teises, kaip nurodyta, tokiais pagrindais:
   
               a)
            
            
               ginčijamo teisės akto 29 straipsniu atliktais „pradinio krovinių vežimo koridorių“ pratęsimais siekiama SESV 170 straipsnio tikslų transeuropinės transporto politikos atžvilgiu. Todėl remiantis tuo, kad SESV 170–172 straipsniai yra lex specialis tokių priemonių atžvilgiu, jų galima imtis tik pagal ir laikantis šių nuostatų;
            
         
               b)
            
            
               ginčijamo teisės akto 29 straipsniu atlikti „pradinio krovinių vežimo koridorių“ pratęsimai a) yra bendrų interesų projektai (kaip jie suprantami pagal SESV 171 straipsnio 1 dalį) ir b) susiję su kiekvienos valstybės narės, kuri turi dalyvauti juos kuriant, teritorija. Tuo remiantis, pratęsimai, kiek jie susiję su Jungtine Karalyste, buvo patvirtinti pažeidžiant SESV 172 straipsnio antros pastraipos reikalavimą dėl atitinkamos valstybės narės pritarimo;
            
         
               c)
            
            
               ginčijamo teisės akto II priedo dalis, pagal kurią reikalaujama, kad Jungtinė Karalystė dalyvautų jos teritorijoje kuriant koridorių Šiaurės jūra–Viduržemio jūra i) už Londono (t. y. į Glazgą, Edinburgą, Sautamptoną ir Filikstou) arba ii) bet kokiu būdu, gali būti atskirta nuo likusios II priedo dalies. Be to, bet kuriuo atveju visas ginčijamo teisės akto II priedas (ir 29 straipsnis) yra atskiras ir gali būti atskirtas nuo likusios reglamento dalies.
            
         
      (1)  OL L 348, p. 129.
   
      (2)  OL L 276, p. 22.